《送叶贡士入京》
明代·卢龙云

十载芹宫纪上才，承恩初许集蓬莱。明经敢谓逢时晚，奏赋争看诣阙来。

上国秋高鹏翮远，帝城春暖杏花开。谢家兰玉传芳早，为道黄金满郭台。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。